Държавен вестник, бр. 96, 2011 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  96
(3) Дирекция „Управление на човешките ре-
сурси“ – МО, ежегодно до 31 януари представя 
на министъра на отбраната проект на заповед, 
с която се обявява заявеният брой места по 
професионални направления, специалности, 
специализации, образователно-квалификационни 
степени и форми на обучение. 
(4) Началниците на висшите военни учили-
ща със своя заповед определят периодите за 
провеждане на конкурсните изпити за приемане 
на обучаеми.
Чл. 5. При кандидатстване във висше во-
енно училище кандидатите заплащат такса за 
кандидатстване в размер, определян ежегодно 
с акт на Министерския съвет.
Раздел II
Условия и ред за кандидатстване
Чл. 6. (1) Кандидатите за обучение трябва 
да отговарят на следните условия: 
1. да имат средно образование – за обуче-
нието за придобиване на ОКС „бакалавър“ или 
„професионален бакалавър по…“;
2. да имат висше образование – за обучението 
за придобиване на квалификация по военно дело;
3. да са граждани на Република България и 
да нямат друго гражданство;
4. да не са осъждани за умишлено престъ-
пление от общ характер и срещу тях да няма 
образувано наказателно производство;
5. да не са освобождавани от военна служба 
поради наложено дисциплинарно наказание 
„уволнение“;
6. да не страдат от психично заболяване, 
удостоверено по съответния ред;
7. към 31 декември в годината на кандидат-
стване да са пълнолетни и не по-възрастни от:
а) гражданските лица – 23 години;
б) военнослужещите (офицерски кандидати, 
сержанти/старшини и войници/матроси), кан-
дидатстващи за придобиване на висше образо-
вание на ОКС „бакалавър“ от професионално 
направление „Военно дело“ и ОКС „бакалавър“ от 
друго професионално направление – 25 години;
в) военнослужещите, кандидатстващи за 
придобиване на ОКС „професионален бакалавър 
по…“ от професионално направление „Военно 
дело“, както следва:
аа) офицерски кандидати – 34 години;
бб) сержанти/старшини – 32 години;
вв) войници/матроси – 30 години;
8. да са с минимален ръст 150 см и мини-
мално тегло 50 кг за мъжете и минимален ръст 
150 см и минимално тегло 48 кг за жените, а 
тези за специализация „летец-пилот“ да бъдат с 
максимален ръст 185 см и максимално тегло 80 кг;
9. да бъдат със зрителна острота 1,0 без 
корекция за всяко око и без смущение в цвет-
ното зрение;
10.  да са с нормален слух – шепотна реч 6 
метра за всяко ухо отделно.
(2) Кандидати, по-възрастни от посоченото 
в ал. 1, т. 7, букви „а“, „б“ и „в“, могат да бъдат 
допуснати до конкурсни изпити по решение на 
министъра на отбраната, ако това е предвидено 
в правилниците за устройството и дейността 
на висшите военни училища. 
(3) Кандидатите – военнослужещи (офицер-
ски кандидати, сержанти/старшини и войници/
матроси), освен на условията по ал. 1 трябва да 
отговарят и на следните допълнителни условия:
1. към момента на кандидатстването да са на 
действителна военна служба и да имат прослужени 
не по-малко от 3 години във въоръжените сили;
2. да не изтърпяват дисциплинарно нака-
зание „строго мъмрене“ и по-тежко съгласно 
Закона за отбраната и въоръжените сили на 
Република България; 
3. да притежават Разрешение за достъп до 
класифицирана информация с ниво не по-ниско 
от „Секретно“ или да има открита процедура 
за издаване на разрешение;
4. да отговарят на изискванията за здра-
вословно състояние за обучение във военно 
училище съгласно изискванията на действащите 
медицински стандарти; 
5. да имат препоръка за обучение във висше 
военно училище най-малко в две атестации;
6. да имат положително обосновано стано-
вище от съответните командири/началници/
ръководители за необходимостта от обучението 
във висше военно училище.
Чл. 7. Кандидатите могат да подават доку-
менти за всички специалности и специализации, 
по които е обявен прием в заповедта по чл. 4, 
ал. 3, по реда на предпочитанието.
Чл. 8. Кандидатите – граждански лица, 
подават заявление по образец до началника 
на висшето военно училище с приложени до-
кументи, както следва:
1. копие на дипломата за средно образование 
(завършилите средно образование в чужбина 
представят копие от диплома за средно обра-
зование, легализирана от Министерството на 
образованието, младежта и науката) – 2 броя;
2. копие на удостоверението за раждане;
3. автобиография в свободен текст – 2 броя;
4. удостоверение от областния Център за 
психично здраве за липса на психични забо-
лявания – оригинал и копие;
5. свидетелство за съдимост, необходимо 
за издаване на разрешение за достъп до кла-
сифицирана информация – оригинал и копие;
6. служебна бележка от Националната 
следствена служба, удостоверяваща липсата 
на образувани предварителни производства за 
извършени умишлени престъпления от общ 
характер;
7. състезателен картон по образец от висшето 
военно училище;
8. декларация, че нямат друго гражданство 
освен българско;
9. заявление до началника на висшето военно 
училище, което съдържа писменото съгласие на 
кандидата по чл. 43, ал. 2 от Закона за защита 
на класифицираната информация (ЗЗКИ);